Hoe om jou boek self uit te gee deur Rachelle du Bois | Bydraes | Woes - Kreatiewe platform vir Afrikaans
Titel: Hoe om jou boek self uit te gee
Aantal woorde: 885
- Dit kos niks om e-boeke self uit te gee nie, afhangend van hoe jy te werk gaan.
- Dis vinnig, maklik en gerieflik
- Jy kan self jou boek in e-boek formaat omskep. Daar is spesifieke riglyne daarvoor.
- As jy jou e-boek by Amazon.com wil plaas verskyn dit binne 12 uur reeds in hul winkel.
- Daar is webwerwe by wie jy gratis jou boeke kan lys en hulle versprei jou e-boek na al die groot boekwinkels in Suid-Afrika. Dit sluit winkels soos Takealot (voorheen Kalahari.com), Leserskring, Leisure Books en Exclusive books in. Daar is van hulle wat ook jou boek lys en dit vanaf hul webwerf verkoop. Jy hoef niks te doen behalwe om jou manuskrip in die regte formaat aan hulle te stuur nie. Dit neem ongeveer een tot twee weke vir jou boek om op die winkelrakke te verskyn.
-	Dit is duur om harde boeke te laat druk.
-	Iemand moet die boek gereed kry vir die drukproses. Tensy jy self weet hoe om dit te doen, sal jy iemand moet betaal om die uitleg te doen.
-	Die boeke moet versprei word na boekwinkels.
-	Boekwinkels aanvaar nie boeke wat onafhanklik uitgegee word nie, veral as dit onbekende skrywers is. Hulle werk slegs deur groot verspreiders soos On The Dot en hulle versprei nie minder as 500 boeke nie. Hulle werk nie met individuele skrywers nie.
-	Om self uit te gee sluit bemarking en verspreiding in. As jy die boek laat druk, sal jy dit self moet versprei. Is jy bereid om die ekstra tyd en geld aan bestellings en posgeld te spandeer?
-	Vra jouself die vraag: wat gaan met die harde boeke gebeur as jou boek nie verkoop nie?
Jou boek moet ŉ aantreklike naam en voorblad hê. Jy kan jou eie voorblad ontwerp of jy kan iemand betaal om dit vir jou te doen. Amazon.com laat jou toe om jou voorblad op KDP (Kindle Direct Publishing) te ontwerp, maar wees bewus van hul reëls en regulasies. As jy verkies om dit self te doen kan jy gratis by Canva.com jou eie voorblad ontwerp en dit ook op Amazon.com gebruik
1. Jou eie webwerf/blog. Jy kan dit gratis self ontwikkel deur Wordpress.com. Gaan kyk gerus na myne by http://rachelledubois.com vir ŉ voorbeeld.
2. ŉ Facebook blad – moet nie te veel verwag van FB nie, tensy jy dit reg van die begin af as jou professionele blad gevestig het. Mense kuier eerder graag op FB.
Laat jou boek professioneel proeflees of redigeer as jy dit kan bekostig. Die gemiddelde prys van ŉ professionele redigeerder is ongeveer .20c per woord. As jou manuskrip 60 000 woorde lank is, kan dit baie duur word. Hiermee kan ek jou help deur jou boek te beta-lees, proeflees of te redigeer. Vir meer inligting kan jy my webblad besoek by http://rachelledubois.com/vryskutskryfwerk/
Kontak my gerus by http://rachelledubois.com vir meer inligting en gaan loer by http://rachelledubois.com/nuwe-boeke/ in om te sien wat gedoen kan word
Jy wil ‘n boek skryf. In hierdie rubriek gaan ek wenke gee oor hoe en waar om te begin skryf.
Self uitgee op e-boeke.
Tot hier het ek jou bydrae gevolg hoe om 'n e-boek te publiseer. Ek het Web-blaaie gevind om my boek op te laai. Maar daar is 'n probleem, die program aanvaar nie my standaard PDF nie. My agtergrond is my foto met my gedig daaroor geskryf. Die oomblik wat ek my werk op die blad plaas dan skei die program die foto en die teks en plaas dit onder mekaar. Ek is nou al raadop met hierdie gesukkel. Is daar 'n spesiale program om dit so te doen.
Sal graag van jou verneem wat staan my te doen.
4 jaar 3 maande 1 week 1 dag 19 ure oud
baie dankie vir jou kosbare inligting!!
4 jaar 3 maande 1 week 2 dae 21 ure oud
Baie, baie kosbare raad. Baie dankie Rachelle!!!!
4 jaar 3 maande 1 week 3 dae oud
Ek gaan hierdie rubriek/raad van jou opvolg . . . ek sal jou op jou webwerf kontak.
4 jaar 3 maande 1 week 3 dae 7 ure oud
Eg Suid Afrikaans Diens Kuns Inspirerend Dankbaarheid Vreugde Hoop